<classify> KAMATI Kuu CC ya Halmashauri Kuu ya Taifa NEC ya Chama Cha Mapinduzi CCM imetoa karipio la mwisho kwa wanachama wake walioanza kufanya kampeni za kificho na za wazi za urais wa Zanzibar.Taarifa ya umma ya Katibu wa Itikadi na Uenezi CCM, Humphrey Polepole, iliyotolewa jana kwa vyombo vya habari ilieleza kuwa karipio hilo limetolewa na Kamati Kuu jana baada ya kikao chake kilichofanyika jijini Dar es Salaam chini ya Mwenyekiti wa CCM Taifa, Rais John Magufuli.Kikao hicho maalumu kilikuwa cha kuteua mgombea Uwakilishi wa Jimbo la Jangombe kisiwani Zanzibar ambapo Ramadhani Hamza Chande aliteuliwa kuwa mgombea katika uchaguzi mdogo.Chama Cha Mapinduzi CCM kinapenda kuujulisha umma wa wana CCM na Watanzania kwamba Kamati Kuu Maalum ya Halmashauri Kuu ya Taifa NEC imeketi leo jana jijini Dar es Salaam chini ya John Pombe Joseph Magufuli, Mwenyekiti wa CCM na Rais wa Jamhuri ya Muungano wa Tanzania.Kikao cha Kamati Kuu hiyo Maalum kimemteua Ramadhani Hamza Chande kuwa Mgombea wa CCM katika Uchaguzi Mdogo wa Uwakilishi Jimbo la Changombe, ilisema taarifa ya Polepole na kuongeza:Aidha, Kamati Kuu ya Halmashauri Kuu ya Taifa imetoa karipio la mwisho kwa wana CCM wanaokiuka Katiba, Kanuni ya Uchaguzi, Kanuni ya Uongozi na Maadili kwa kuanza kufanya kampeni za kificho na za wazi wazi za urais wa Zanzibar na kwenda kinyume na utamaduni na desturi njema za chama chetu ambazo kwa pamoja hutuongoza kupata viongozi wa CCM na Serikali zake, amesema.Katika Uchaguzi Mkuu wa mwaka 2020, CCM itakuwa na mgombea mpya wa urais Zanzibar kwani Rais wa sasa wa visiwa hivyo, Dk Ali Mohammed Shein hatagombea tena nafasi hiyo kwani atakuwa amemaliza mihula miwili ya miaka mitano kila mmoja kama inavyoainishwa kwa mujibu wa katiba.Uchaguzi Mdogo wa Uwakilishi wa Jimbo la Changombe utafanyika mwezi ujao baada ya jimbo hilo kuwa wazi kufuatia CCM kumfukuza uanachama aliyekuwa Mwakilishi  <topic>: KITAIFA 